text: তামট (বৈজ্ঞানিক নাম: Danaus chrysippus(Linnaeus) এক প্রজাতির প্রজাপতি, যার মূল শরীরটা এবং ডানাগুলি লালচে তামা রঙের। এরা মাঝারি আকারের এবং‍’নিমফ্যালিডি পরিবারের সদস্য।
  
  আকার 
  প্রসারিত অবস্থায় তামটের ডানার আকার ৭০-৮০মিলিমিটার দৈর্ঘ্যের হয়।
  
  উপপ্রজাতি 
  ভারতে প্রাপ্ত তামট এর উপপ্রজাতি হল- 
   Danaus chrysippus chrysippus Linnaeus, 1758 – Oriental Plain Tiger
  
  বিস্তার 
  সারা ভারতেই অতি সুলভ একটি প্রজাপতি হল তামট। হিমালয়ের ৯০০০ ফুট উচ্চতা অবধি এদের দেখা পাওয়া যায়। এছাড়া বালুচিস্তান, শ্রীলঙ্কা, নেপাল, মালয়েশিয়া, ক্যানারি দ্বীপপুঞ্জ, গ্রিস, সিরিয়া চীন, জাপান প্রভৃতি দেশে দেখা যায়।
  
  বর্ণনা 
  
  তামটের দেহের রঙ লালচে তামাটে। সামনের ডানার ওপর-পিঠে, শীর্ষ অনধিক কালো বর্ণের। কালো অংশের অপর ত্যারচা ভাবে সাদা পটি দেখা যায়। পিছনের ডানার ওপর-পিঠে প্রান্ত বরাবর সাদা ফুটকি যুক্ত কাল পাড় দেখা যায়। ডানার মাঝামাঝি তিনটি কালো বিন্দু আছে। নিচের পিঠে এই কালো বিন্দুটির মাঝখানে সাদা ছোপ থাকে।
  
  এরা উন্মুক্ত এলাকার প্রজাপতি,মাটির কাছাকাছি উড়তে বেশি ভালবাসে। তামটের নানা ধরনের ফুলের প্রতি আসক্তি দেখা যায়। এদের Ageratum conyzoides,হাতিশুঁড় (Heliotropium indicum),Celosia argentea,ত্রিধারা (Tridax procumbens),Lantana camara এবং Trichodesma, জিনিয়া (Zinnia),গাঁদা (Tagetes,Leucopogon),Combretum,Gynura এই প্রজাতির ফুলের মধু পান করতে দেখা যায়।,
  
  বৈশিষ্ট্য
  
  ডিম 
   এদের ডিম উজ্জ্বল রুপোলী সাদা বর্ণের এবং গম্বুজাকৃতি। ডিমগুলির মাথা ছুঁচলো হয় আর গায়ে লম্বা লম্বা খাঁজ কাটা থাকে। এরা পাতার নিচের দিকে ডিম পাড়ে।
  
  শূককীট 
   শূককীট গুলির রঙ কালচে বাদামী, তার ওপর আড়াআড়ি ভাবে সাদা সরু বেড় থাকে। পিঠের পাশ ঘেঁষে লম্বাটে হলুদ রঙ দেখা যায়। শরীরে তিন জোড়া শুঁড় আছে তৃতীয়, ষষ্ঠ এবং দ্বাদশ খন্ডে। শুঁড়গুলি কালচে বাদামী বর্ণের । প্রথম জোড়া শুঁড়গুলি আকারে সবথেকে বড়। এই শূককীট আকন্দ (Calotropis gigantea), ইপিকাক বা মরিচা ফুল (Asclepias curassavica) এবং Asclepiadaceae প্রজাতির উদ্ভিদের পাতার রসালো অংশ আহার করে।
  
  মূককীট 
   মূককীট ফ্যাকাশে সবুজ রঙের হয়। সপ্তম দেহখন্ডের কাছে মূককীটটি সবথেকে চওড়া। এই দেহখন্ডে সোনালি এবং কালো মেশানো রঙের একটি বেড় দেখা যায়।
  
  জীবনচক্রের চিত্রশালা
  
  চিত্রশালা
  
  তথ্যসূত্র
  
  বহিঃসংযোগ 
  
  বিষয়শ্রেণী:ভারতের প্রজাপতি
  বিষয়শ্রেণী:প্রজাপতি
  বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
title: তামট